Diari Oficial de la Generalitat Valenciana


Sumari del DOGV 301, del 04-11-1985 (1985/805229)

ORDRE d'11 d'octubre de 1985, de la Conselleria de Cultura, Educació i Ciència per la qual es convoca un concurs públic per a la concessió de beques per a l'inventari del fons notarial del Real Col.legi Seminari del Corpus-Christi.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   301

Data del DOGV
:   04-11-1985

Secció del DOGV
:   ALTRES DISPOSICIONS

Número del document
:   1985/805229


Data del document
:   11-10-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'11 de octubre de 1985, de la Conselleria de Cultura, Educació i Ciència, per la qual es convoca concurs públic per a la concessió de beques per a l'inventari del fons notarial del Reial Col·legi Seminari del Corpus Christi.  
L'assumpció de competències transferides en matèria d'arxius a la Generalitat Valenciana segons que disposa l'article 31.6 de l'Estatut d'Autonomia, aprovat per Llei 5/82, d?1 de juliol, possibilita de posar en pràctica les mesures que porten a una millor conservació, inventari catalogació i utilització, conscients del seu valor com á font primària de la nostra historia. D'igual manera aquesta atenció necessària envers el patrimoni documental, possibilitarà la intervenció de professionals en matèria d'investigació científica i arxivística.   
La documentació notarial és cada vegada més utilitzada pels investigadors per a tot tipus d'estudis i resulta imprescindible un correcte inventari que en facilite la utilització. El Reial Col·legi Seminari del Corpus Christi de València compta amb la més rica col·lecció -28.582 volums- de fons notarials que hi ha a la Comunitat Valenciana, fet que aconsella de procedir-ne a l'adequat inventari, i de facilitar així l'accés a les activitats de la tècnica d'arxiu a persones interessades a qui s'ofereix l'oportunitat que les realitzen amb la presència de personal qualificat.   
En virtut, i d'acord amb les competències que per Reial Decret 3066/83, de 13 d'octubre, ostenta la Generalitat Valenciana en matèria de cultura, i en ús de la Llei 5/83, de 30 de desembre, de la Generalitat Valenciana, de Govern Valencià,   
ORDENE:   
Article primer  
Es convoca un concurs públic per a la concessió de cinc beques per a la realització de l'inventari del fons notarial que hi ha al Reial Col·legi Seminari del Corpus Christi de València; i s'aproven les bases per les quals es regeix aquesta convocatòria, incloses com a annex en aquesta Ordre.   
Article segon  
Les esmentades beques seran sufragades amb càrrec a l'aplicació pressupostària 03.76.166.395.   
DISPOSICIONS FINALS  
Primera  
La Direcció General de Cultura és facultada perquè en l'àmbit de les pròpies competències, dicte les resolucions o instruccions que estime necessàries per a dur a terme això que disposa aquesta Ordre.   
Segona  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana.   
València, 11 d'octubre de 19X5.   
El Conseller de Cultura, Educació i Ciència,  
CEBRIA CISCAR I CASABAN  
BASES PER A LA CONVOCATORIA DE BEQUES PER A INVENTARI DEL FONS NOTARIAL DEL REIAL COL·LEGI SEMINARI DEL CORPUS CHRISTI DE VALENCIA  
Primera  
Els sol·licitants hauran de reunir les condicions següents:  
a) Ser espanyol i residir a la Comunitat Valenciana.  
b) Ser llicenciat en Geografia i Historia, secció Historia.   
Segona  
Les sol·licituds, adreçades al Conseller de Cultura, Educació i Ciència, es presentaran al Registre General de la Conselleria o als Serveis Territorials de Cultura a Alacant, Castelló, València o per qualssevol dels procediments que estableix l'article 66 de la Llei de Procediment Administratiu, en el termini de vint dies hàbils a partir de la publicació d'aquesta convocatòria al Diari Oficial de la Generalitat Valenciana juntament amb la documentació següent:   
a) Certificació acadèmica personal que acredite d'haver assolit els títols corresponents, amb les qualificacions obtingudes per convocatòria i curs.  
b) Currículum vitae del sol·licitant.  
c) Certificat del Rector del Reial Col·legi Seminari de Corpus Christi de València permetent al peticionari de la beca l'accés a l'arxiu, si obtenia aquella.  
d) Tota documentació que crega pertinent d'adjuntar-hi com a mèrit personal.   
Tercera  
Les beques seran concedides per un període de deu mesos.  
Quarta  
La quantia de les beques serà de cinc-centes mil pessetes, (500.000) que es pagaran en deu mesos a partir de la concessió i previ el lliurament d'una certificació de treball realitzat expedida pel Servei del Llibre, Arxius i Biblioteques.   
Cinquena  
Les obligacions dels becaris consistiran a realitzar l'inventari dels fons notarial del Reial Col·legi Seminari del Corpus Christi de València, per al qual objectiu hauran d'estar als locals d'aquest Arxiu durant deu mesos, realitzant un horari de 10 a 13,30 h. i de 16.30 a 20 h. de dilluns a divendres, a les ordres del Servei del Llibre, Arxius i Biblioteques de la Direcció General de Cultura.   
Sisena  
Les beques seran incompatibles amb la realització de treballs o estudis que impedesquen el compliment de l'objectiu proposat i/o amb el cobrament d'altres beques o ajudes semblants.   
Setena  
La Conselleria de Cultura, Educació i Ciència podrà suspendre tota beca concedida quan, al seu parar, hi haja per part del beneficiari, incompliment de les obligacions contretes.   
Vuitena  
Els treballs realitzats quedaran en propietat de la Conselleria de Cultura, Educació i Ciència que se'n reservarà el dret de publicació.   
Novena  
La selecció de candidats serà realitzada per una comissió qualificadora que estarà integrada per tots els components del Consell Assessor d?Arxius, que valorarà les sol·licituds tenint en compte l'expedient, la realització de cursets especialitzats en arxivística, coneixements de paleografia i diplomàtica, i qualssevol altres mèrits relacionats amb la matèria objecte d'aquesta convocatòria.   
Deu  
La decisió de la comissió qualificadora es farà pública dins dels trenta dies naturals següents al del final del termini de presentació de sol·licituds.   
La comissió qualificadora podrà declarar deserta, totalment o parcial, l'adjudicació d'aquestes beques.   
Les decisions de la comissió qualificadora seran inapel·lables.   
La concurrència en aquesta convocatòria suposa l'acceptació de les bases d'aquesta.   
El fet d'haver percebut aquesta beca no suposa cap tipus de relació laboral amb la Generalitat Valenciana.